་རིགས་ཀྱི་མཁའ་འགྲོ་མ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ༔ རིན་ཆེན་རིགས་ཀྱི་མཁའ་འགྲོ་མ༔ དམ་ཚིག་ཐུགས༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ༔ པདྨ་རིགས་ཀྱི་མཁའ་འགྲོ་མ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ༔ ལས་ཀྱི་རིགས་ཀྱི་མཁའ་འགྲོ་མ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ་ཕཊ་ཕཊ༔ ལས་མཛད་ཁམས་གསུམ་འགུགས་བྱེད་མ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ་ཕཊ་ཕཊ༔ ལས་མཛད་སེར་མོ་རྒྱས་མཛད་མ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ་ཕཊ་ཕཊ༔ ལས་མཛད་སྡོམ་བྱེད་ལྕགས་སྒྲོག་མ༔ དམ་ཚིགས་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ་ཕཊ་ཕཊ༔ ལས་མཛད་ལྗང་མོ་འབེབས་བྱེད་མ༔ དམ་ཚིག་ཐུགས་དམ༴ སྡང་བའི་དགྲ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ༔ དཀར་མོ་ཤ་ཟ་རྣམ་རྒྱལ་མ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ༔ སེར་མོ་དོན་གྲུབ་ཁྲག་འཐུང་མ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ༔ དམར་མོ་དབང་སྡུད་རྐང་ལྡག་མ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ༔ ལྗང་མོ་དབུགས་ལེན་སྲོག་འཕྲོག་མ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ༔ དབང་ཕྱུག་ཉི་ཤུ་རྩ་བརྒྱད་དང་༔ འབུམ་ཕྲག་ཡངས་པའི་མཁའ་འགྲོའི་སྡེ༔ དམ་ཚིག་ཐུགས་དམ༴ སྡང་བའི་དགྲ་ལ༴ གནོད་པའི་བགེགས་ལ༴ གདོན་གསུམ་གཡོ༴ དྲག་པོའི་མངོན༴ ཕཊ༔ ཡེ་ཤེས་འཇིག་རྟེན་ལས་གྲུབ་པའི༔ བཀའ་ཡི་ཆོས་སྐྱོང་སྲུང་མ་རྣམས༔ དམ་ཚིག་ཐུགས་དམ་དུས་ལ་བབ༔ སྡང་བའི་དགྲ་ལ་ཟོར་འདི་ཡཱ༔ གནོད་པའི་བགེགས་ལ་ཟོར་འདི་ཡཱ༔ གདོན་གསུམ་གཡོ་འཁྲུགས་རྡུལ་དུ་རློག༔ དྲག་པོའི་མངོན་སྤྱོད་ཕྲིན་ལས་མཛོད༔ ཕུར་པའི་དབལ་ཟོར་ཤ་ར་ར༔ ཡུངས་དཀར་རྦད་འདྲིལ་ཧྲི་ལི་ལི༔ ཁྲག་ཐུན་དམར་པོ་ཆི་ལི་ལི༔ མཚེ་ཐུན་དྲག་པོ་ཚུབས་སེ་ཚུབ༔ དུག་ཐུན་སྣ་ཚོགས་ཕྱུ་རུ་རུ༔ མཚོན་ཆ་སྣ་ཚོགས་ཐོག་ལྟར་འབེབས༔ མདའ་ཐུན་རླུང་ལྟར་ཚུབས་སེ་ཚུབ༔ རྡོ་ཐུན་དྲག་པོ་ཧྲོ་ལོ་ལོ༔ དཔལ་གྱི་གཏོར་ཐུན་སེར་ལྟར་འབེབས༔ སྡང་བའི་དགྲ་ལ་དྲག་ཏུ་འཕེན༔ དགྲ་དཔུང་བདུན་རྒྱུད་རྩད་ནས་ཆོད༔ གནོད་པའི་བགེགས་ལ་དྲག་ཏུ་འཕེན༔ བགེགས་དཔུང་ཐལ་བའི་རྡུལ་དུ་རློག༔ མ་མོ་མཁའ་འགྲོ་ཐུགས་མ་གཡེལ༔ ཆོས་སྐྱོང་སྲུང་མ་མཐུ་མ་ཆུང་༔ ལས་མཁན་བཀའ་སྡོད་རྩལ་མ་ཞན༔ མཚོན་ཐུན་དབལ་ཟོར་ངར་མ་ཞན༔ དམ་ཚིག་གཉན་པོའི་དུས་ལ་བབ༔ དྲག་པོ་མངོན་སྤྱོད་ཕྲིན་ལས་མཛོད༔ ཨོཾ་ཤྲཱི་བཛྲ་ཀྲོ་དྷི་ཀ་ལི་བྃ་ཧ་རི་ནི་ས་སརྦ་དྷརྨ་པཱ་ལ་ཀྵེ་ཊ་པཱ་ལ་སརྦ་ས་མ་ཡ་ཛ་ཛཿ དགྲ་བགེགས་ནྲྀ་ཏྲི་ཤ་ཏྲུཾ་མཱ་ར་ཡ་རྦད་རྦད་སོད་སོད་ཕྱེ་མ་ཕྱེ་མ་མཱ་ར་ཡ་ཐུམ་རི་ལི་ལི་རྦད་ནན་བྷྱོ་ཟློག༔ དེ་ནས་རྟ་བྲོ་བརྡུང་བ་ནི༔ ཕཊ་ཕཊ་ཕཊ༔ དབུས་ཕྱོགས་ལྷུན་གྲུབ་དཀྱིལ་འཁོར་ནས༔ སངས་རྒྱས་རིགས་ཀྱི་གར་མཁན་མཆོག༔ དཔའ་བོས་བྲོ་བརྡུང་ཁྲིགས་སེ་ཁྲིག༔ དཔའ་མོས་གླུ་ལེན་འུ་རུ་རུ༔ གཏི་མུག་མགོ་ལ་ཆེམས་སེ་ཆེམ༔ འོད་གསལ་ཆེན་པོའི་བྲོ་རྒྱས་འདེབས༔ ཕཊ༔ ཤར་ཕྱོགས་ཞི་བའི་དཀྱིལ་འཁོར་ནས༔ རྡོ་རྗེ་རིགས་ཀྱི་གར་མཁན་མཆོག༔ དཔའ་བོས་བྲོ་བརྡུང་༴ དཔའ་མོས་གླུ་ལེན༴ ཞེ་སྡང་མགོ་ལ༴ མེ་ལོང་ཡེ་ཤེས་བྲོ༴ ཕཊ༔ ལྷོ་ཕྱོགས་རྒྱས་པའི་དཀྱིལ་འཁོར་ནས༔ མཉམ་ཉིད་ཡེ་ཤེས་གར་མཁན་མཆོག༔ དཔའ་བོས་བྲོ་བརྡུང་༴ དཔའ་མོས་གླུ་ལེན༴ ང་རྒྱལ་མགོ་ལ༴ མཉམ་ཉིད་ཡེ་ཤེས་བྲོ༴ ཕཊ༔ ནུབ་ཕྱོགས་དབང་གི་དཀྱིལ་འཁོར་ནས༔ པདྨ་རིགས་ཀྱི་གར་མཁན་མཆོག༔ དཔའ་བོས་བྲོ་བརྡུང་༴ དཔའ་མོས་གླུ་ལེན༴ འདོད་ཆགས་མགོ་ལ༴ སོར་རྟོག་ཡེ་ཤེས་བྲོ༴ ཕཊ༔ བྱང་ཕྱོགས་དྲག་པོའི་དཀྱིལ་འཁོར་ནས༔ ལས་ཀྱི་རིགས་ཀྱི་གར་མཁན་མཆོག༔ དཔའ་བོས་བྲོ་བརྡུང་༴ དཔའ་མོས་གླུ་ལེན༴ ཕྲག་དོག་མགོ་ལ༴ བྱ་གྲུབ་ཡེ་ཤེས་བྲོ༴ ཕཊ༔ དག་པ་མཁའ་སྤྱོད་གཞལ་ཡས་ནས༔ སྒྱུ་འཕྲུལ་རོལ་པའི་སྟོན་འཁོར་གྱིས༔ དཔའ་བོས་བྲོ་བརྡུང་༴ དཔའ་མོས་གླུ་ལེན༴ དུག་གསུམ་མགོ་ལ༴ གདོན་གསུམ་སྐུ་གསུམ་ཧོམ་དུ་བྲུབ༔ འཁྲུལ་མེད་ཡེ་ཤེས་བྲོ་རྒྱས་འདེབས༔ རང་སྣང་དོན་གྱི་འོག་མིན་ནས༔ རྣལ་འབྱོར་ཕོ་མོས་བརྟུལ་ཞུགས་རོལ༔ དཔའ་བོས་བྲོ་བརྡུང་ཁྲིགས་སེ་ཁྲིག༔ དཔའ་མོས་གླུ་ལེན་འུ་རུ་རུ༔ ཉོན་དྲུག་མགོ་ལ་ཆེམས་སེ་ཆེམ༔ བདུད་བཞིའི་མགོ་ལ་ཆེམས་ཆེམ་ནན༔ གདོན་གསུམ་མགོ་ལ་ཆེམས་ཆེམ་རྦད༔ དུག་གསུམ་སྐུ་གསུམ་ཧོམ་དུ་བྲུབ༔ དུག་ལྔ་ཡེ་ཤེས་ཧོམ་དུ་བྲུབ༔ ཉོན་མོངས་བརྒྱད་ཁྲི་བཞི་སྟོང་དང་༔ དེར་བྱུང་བདུད་དང་དགྲ་བགེགས་རྣམས༔ ཆོས་ཕུང་བརྒྱད་ཁྲིའི་ཧོམ་དུ་བྲུབ༔ ཀུན་ཁྱབ་ཡེ་ཤེས་རྒྱ་ཡིས་གདབ༔ མ་ཤོར་ཐེག་པ་རིམ་དགུའི་རྒྱ༔ གཞོན་ནུ་བུམ་སྐུའི་ཀློང་དུ་བསྐྱིལ༔ སརྦ་ནྲྀ་ཏྲི་སྟྭཾ་བྷ་ཡ་ནན༔ དེ་ནས་དངོས་གྲུབ་ལེན་པ་ནི༔ ཕཊ༔ ཆོས་སྐུ་ཡུམ་ཆེན་ཀུན་བཟང་མོ༔ ཆོས་ཀྱི་དབྱིངས་ནས་སྐུར་བཞེངས་ཤིག༔ སྒྲུབ་མཆོག་རྣལ་འབྱོར་བདག་ཅག་ལ༔ མཆོག་དང་ཐུན་མོང་དངོས་གྲུབ་སྩོལ༔ ཕཊ༔ འགགས་མེད་ལོངས་སྐུའི་ཞིང་ཁམས་ནས༔ རྡོ་རྗེ་ཕག་མོ་སྐུར་བཞེངས་ཤིག༔ བདག་ཅག་སྒྲུབ་མཆོག་འཁོར་བཅས་ལ༔ མཆོག་དང་ཐུན་མོང་དངོས་གྲུབ་སྩོལ༔ ཕཊ༔ ཕྱོགས་མེད་ཐུགས་རྗེའི་ཞིང་ཁམས་ནས༔ ཁྲོས་མ་ནག་མོ་སྐུར་བཞེངས་ཤིག༔ བདག་ཅག་སྒྲུབ་མཆོག་འཁོར་བཅས་ལ༔ མཆོག་དང་༴ ཕཊ༔ ཡེ་ཤེས་ལྔ་ཡི་ཀློང་དཀྱིལ་ནས༔ རིགས་ལྔའི་མཁའ་འགྲོ་སྐུར་བཞེངས་ཤིག༔ སྒྲུབ་པའི་རྣལ་འབྱོར་ཕོ་མོ་ལ༔ མཆོག་དང་༴ ཕཊ༔ ཚད་མེད་རྣམ་བཞིའི་དགོངས་ཀློང་ནས༔ ལས་བཞིའི་མཁའ་འགྲོ་སྐུར་བཞེངས་ཤིག༔ སྒྲུབ་མཆོག་རྣལ་འབྱོར་མཆེད་ལྕམ་ལ༔ མཆོག་དང་༴ ཕཊ༔ ངོ་བོ་རང་རྩལ་སྒྱུ་འཕྲུལ་གྱི༔ དཀྱིལ་འཁོར་ལྷ་ཚོགས་སྐུར་བཞེངས་ཤིག༔ བདག་ཅག་རྣལ་འབྱོར་མཆེད་ལྕམ་ལ༔ མཆོག་དང་ཐུན་མོང་དངོས་གྲུབ་སྩོལ༔ ལུས་ལ་སྐུ་ཡི་བྱིན་གྱིས་རློབས༔ འགྱུར་མེད་སྐུ་ཡི་དངོས་གྲུབ་སྩོལ༔ ངག་ལ་གསུང་གི་བྱིན་གྱིས་རློབས༔ འགགས་མེད་གསུང་གི་དངོས་གྲུབ་སྩོལ༔ ཡིད་ལ་ཐུགས་ཀྱི་བྱིན་གྱིས་རློབས༔ འཁྲུལ་མེད་ཐུགས་ཀྱི་དངོས་གྲུབ་སྩོལ༔ རང་རིག་ཡེ་ཤེས་དོན་རྟོགས་ཤིང་༔ ཆོས་ཉིད་མངོན་སུམ་མཐོང་བ་དང་༔ རྣམ་སྨིན་རིག་འཛིན་དབང་རྒྱས་ཐེབ༔ སྣང་བ་འོད་ལྔར་སྨིན་པ་ཡི༔ ཉམས་སྣང་གོང་དུ་འཕེལ་རྒྱས་ཤིང་༔ ཚེ་དབང་རིག་འཛིན་དབང་རྒྱས་ཐེབ༔ འོད་སྣང་ལོངས་སྐུར་རབ་སྨིན་ཅིང་༔ རིག་པ་ཚད་ཕེབས་མངོན་གྱུར་ནས༔ ཕྱག་རྒྱའི་རིག་འཛིན་དབང་རྒྱས་ཐེབ༔ ཆོས་ཅན་ཆོས་ཉིད་ཀློང་དུ་ཟད༔ མི་འགྱུར་ལྟ་བའི་གདིང་ཐོབ་ཅིང་༔ ལྷུན་གྲུབ་རིག་འཛིན་དབང་རྒྱས་ཐེབ༔ རང་སྣང་ཡེ་ཤེས་དཀྱིལ་འཁོར་དུ༔ རང་རིག་རང་གྲོལ་དངོས་གྲུབ་སྩོལ༔ མཁའ་འགྲོ་སྒྲུབ་པའི་ཚད་དམ་ཐེམས༔ རྡོ་རྗེ་སྲིན་པོའི་ནམ་ལངས་ཉེ༔ དངོས་གྲུབ་སྩོལ་ལེན་དུས་ལ་བབ༔ མ་དང་མཁའ་འགྲོ་ཐུགས་མ་གཡེལ༔ གསང་གསུམ་འཁོར་ལོའི་ཡང་གསང་བཅུད༔ ཕྱག་རྒྱ་ཡི་གེ་རྡོ་རྗེ་ཧཱུྃ༔ སྒོ་གསུམ་དབང་གི་སྒོར་ཞུགས་ནས༔ རྡོ་རྗེ་གསུམ་གྱི་ངང་དུ་གྲོལ༔ ལྷུན་རྫོགས་ཡེ་ཤེས་བདེ་བ་ཆེ༔ ཧྲཱིཿ མ་ཧ་རི་ནི་ས་ར་ཙ་ཧྲཱི་ཡ་ཧྲཱིཾ་ཧྲཱིཾ་ཛ་ཛཿ ཀཱ་ཡ་སིདྡྷི་ཨོཾ༔ ཝཱཀ་སིདྡྷི་ཨཱཿ ཙིཏྟ་སིདྡྷི་ཧཱུྃ༔ སརྦ་སིདྡྷི་ཏྲཱཾ༔ ཀརྨ་སིདྡྷི་ཨཱཿ དེ་ནས་བསྔོ་བས་རྒྱས་འདེབས་ནི༔ ཕཊ༔ བདག་གི་ཚེ་རབས་ཐམས་ཅད་དུ༔ ཟག་བཅས་ཟག་མེད་དགེ་བསགས་པ༔ འཁོར་གསུམ་དམིགས་མེད་དབྱིངས་སུ་བསྔོ༔ ཆོས་དབྱིངས་འཕོ་འགྱུར་མེད་པར་བརྡལ༔ དེ་ནས་སྨོན་ལམ་གདབ་པ་ནི༔ ཕཊ༔ གཟུང་འཛིན་འཆིང་བས་དམ་དཀྲིས་པའི༔ མ་རིག་འཁྲུལ་པའི་སེམས་ཅན་རྣམས༔ སྐྱེ་འགགས་འགྱུར་མེད་ཀ་དག་ཀློང་༔ གདོད་མའི་བཙན་ས་ཟིན་པར་ཤོག༔ དེ་ནས་བཀྲ་ཤིས་བྱ་བ་ནི༔ མི་འགྱུར་གསང་བའི་ནམ་མཁའ་ལ༔ འོད་གསལ་ཆེན་པོའི་ཉི་མ་ཤར༔ བདེ་སྟོང་འདུ་འབྲལ་མེད་པའི་ངང་༔ ཀུན་ཏུ་བཟང་མོའི་བཀྲ་ཤིས་ཤོག༔ མ་བཅོས་རང་གདངས་འོད་ལྔའི་ཀློང་༔ མ་འགགས་བདེ་ཆེན་ལོངས་སྤྱོད་རྫོགས༔ ཞིང་དང་སྟོན་འཁོར་ཐ་མི་དད༔ རྡོ་རྗེ་ཕག་མོའི་བཀྲ་ཤིས་ཤོག༔ འགགས་མེད་རང་རྩལ་མ་གཡོས་ཤར༔ ལྷུན་གྲུབ་ཐུགས་རྗེའི་རྩལ་སྣང་ཆེ༔ གཙོ་འཁོར་ཞིང་ཁམས་རོལ་པར་རྫོགས༔ ཁྲོས་མ་ནག་མོའི་བཀྲ་ཤིས་ཤོག༔ སྣང་བ་ཐབས་ཀྱི་རང་བཞིན་ལ༔ སྟོང་པས་རྒྱས་འདེབས་དབྱིངས་ཀྱི་ཡུམ༔ སྒྱུ་འཕྲུལ་གར་གྱི་རྣམ་རོལ་མཁན༔ ཡུམ་ཆེན་ལྔ་ཡི་བཀྲ་ཤིས་ཤོག༔ དབྱིངས་ལས་མ་གཡོས་སྤྲུལ་པའི་འཕྲུལ༔ འཁོར་འདས་གཉིས་ཀྱི་རྣམ་འགྱུར་དུ༔ མ་ངེས་རོལ་པའི་གར་མཁན་མ༔ ཡོངས་རྫོགས་མཁའ་འགྲོའི་བཀྲ་ཤིས་ཤོག༔ ཀུན་གཞི་ཡིད་ཁམས་ཆོས་སྐུར་འཕོས༔ དུག་ལྔ་ཕུང་ལྔ་གཤེགས་པར་སངས༔ འབྱུང་ལྔ་ཁམས་ལྔ་གཤེགས་མར་དག༔ དབང་པོ་ཚོགས་བརྒྱད་སེམས་དཔར་ཞི༔ ཡུལ་བརྒྱད་སེམས་མ་བརྒྱད་དུ་གྲོལ༔ མུ་བཞི་སྒོ་སྐྱོང་ཡབ་ཡུམ་དུ༔ ཡེ་གནས་རང་གྲོལ་ཡེ་སངས་རྒྱས༔ སྒྱུ་འཕྲུལ་འཁོར་ལོའི་བཀྲ་ཤིས་ཤོག༔ སྒྲུབ་པའི་རྣལ་འབྱོར་མཆེད་ལྕམ་དྲལ༔ རང་བྱུང་ཡེ་ཤེས་དཀྱིལ་འཁོར་དུ༔ ཐབས་ཤེས་ཟུང་འཇུག་འགྱུར་མེད་ཀློང་༔ བདེ་ཆེན་རོལ་པའི་བཀྲ་ཤིས་ཤོག༔ རྟག་ཆད་མཐའ་བསལ་བ་ནི༔ གདོད་ནས་རང་ལ་རྫོགས་པའི་ལྷ༔ བདེན་འཛིན་རྟག་གྲུབ་དངོས་པོ་མེད༔ འགགས་དང་ཆད་པའི་མཐའ་ལས་གྲོལ༔ ལྷན་སྐྱེས་ཡེ་ཤེས་བྱང་ཆུབ་སེམས༔ སྤང་བླང་མེད་པའི་ངང་དུ་ཀློད༔ རྣམ་པར་ཐར་པ་གསུམ་ལྡན་པའི༔ རྡོ་རྗེ་བཙུན་མོའི་མཁའ་རུ་ཨ༔ ཕཊ་ཕཊ་ཕཊ༔ ས་མ་ཡ༔ རྒྱ་རྒྱ་རྒྱ༔ མ་འོངས་ལས་ཅན་སྐལ་ལྡན་རྣམས༔ སྒྲུབ་པའི་དཀྱིལ་འཁོར་འདིར་ཞུགས་ནས༔ མཚན་མའི་སྒྲུབ་པ་བསྒོམ་བཟླས་དང་༔ མཚན་མ་མེད་པའི་ཐིག་ལེའི་གནད༔ འདི་ལས་གཞན་དུ་ཡེངས་མེད་ངང་༔ ལོ་གསུམ་ཟླ་གསུམ་ཞག་གསུམ་གྱིས༔ ཕྱག་རྒྱ་ཆེན་པོའི་རིག་འཛིན་འཐོབ༔ གྲུབ་པ་བརྒྱད་ལ་མངའ་བརྙེས་འགྱུར༔ གྲུབ་པའི་དབང་ཕྱུག་ས་ར་ཧ༔ མཁའ་འགྲོའི་གསང་མཛོད་བདག་པོ་ངས༔ སྙིང་གི་དྭངས་མའི་ཡང་ཐིག་འདི༔ སྐལ་ལྡན་འགའ་ཡི་སྤྱོད་ཡུལ་དུ༔ ཁྲག་འཐུང་ཆེན་པོ་ཁྱོད་ལ་གཏད༔ དེང་སེང་བདུད་ཀྱི་སྙིགས་མ་ལ༔ ཆོས་དང་ཆོས་མིན་འབྱེད་བྱེད་ཀྱི༔ ཤེས་རབ་ཉི་མའི་མུན་གོང་མཚམས༔ རང་ལྟ་མཆོག་འཛིན་ཙ་མ་རས༔ རྫོགས་ཆེན་ཉི་མ་བསྒྲིབ་ལ་ལྟོས༔ ཀུ་ཀུ་ར་ཙའི་ལྷང་ལྷང་སྐད༔ ཀ་ལ་པིང་ཀའི་སྒྲར་མི་འགྱུར༔ སླད་ཀྱི་སྙིང་གཏམ་ཚིག་འདི་ནི༔ སུ་ལ་མ་སྨྲ་སྙིང་ལ་འཆོང་༔ བདུད་རྒྱལ་ནག་པོ་༠༠༠༠༠༠༠༠༠བརྡ་ཡིག ༡༩༣༡༩༤ བཻ་ཧར་སྤྲུལ་༠༠༠༠༠༠༠༠༠བརྡ་ཡིག ༡༩༣ ༡༩༤ གནམ་ཐིལ ༠༠༠༠༠༠༠༠༠བརྡ་ཡིག ༡༩༣ ༡༩༤ དེ་ལ་བསྟོད་སྨད་ཚིག་མ་བརྗོད༔ ལས་སྨོན་རྟེན་འབྲེལ་ཕུན་ཚོགས་པའི༔ ལས་ཅན་འགའ་ཡི་སྤྱོད་ཡུལ་ལས༔ གཞན་དུ་མ་ཡིན་ཨ་ཐམ་རྒྱ༔ ཀླུ་རྒྱལ་གཤིན་རྗེ་བཙན་མ་མོས༔ སྲུངས་ཤིག་བཀའ་དང་ཐ་ཚིག་རྒྱ༔ སྒྲོ་སྐུར་མཁན་གྱི་དབང་པོ་སྣུབས༔ ས་མ་ཡ༔ སྐུ་ཡི་རྒྱ༔ གསུང་གི་རྒྱ༔ ཐུགས་ཀྱི་རྒྱ༔ རྒྱ་རྒྱ་རྒྱ༔ ཨྠིྀ༔ འཁོར་འདས་འུབ་ཆུབ་རོལ་པ་ཡི། །ཡེ་ཤེས་སྒྱུ་མའི་རྣལ་འབྱོར་གྱིས། །ཆོས་ཉིད་ཀློང་མཛོད་སྒོ་ཕྱེས་ནས། །གཏེར་གྱི་ཡང་སྙིང་བཅུད་དུ་རོལ། །སུ་མ་མགུ་ཡང་ཞེ་བློ་བདེ། །སྦས་པའི་རྣལ་འབྱོར་བདུད་འཇོམས་པས། །ས་ར་ཧ་པའི་ལག་མཐིལ་རིས། །རང་གི་བུ་སློབ་ཨ་བྷའི་མིང་། །དྷརྨ་བཛྲ་པུཥྱེ་ཤྲཱི། །དེ་གསུམ་ནན་དུ་བསྐུལ་ངོར་ཕབ། །ཡིག་བྲིས་ཀློང་ཆེན་རྡོ་རྗེ་ཡི། །སྤྲུལ་པར་ལུང་ཟིན་དྷརྨའི་མིང་། །དགེའོ། །མངྒ་ལཾ།། །།
དབུ་ཁྲིད་༠༠༠༠༠༠༠༠བརྡ་ཡིག ༡༩༥